lflage/wiki-talks huggingface dataset:
Spjall:Öreindahraðallinn í CERN

message: Er ekki rétt að sameina þessa grein við greinina Stóri sterkeindahraðallinn.Þær fjalla um nákvæmlega sama efnið.--Jóhann Heiðar Árnason 13. september 2008 kl. 13:51 (UTC)
replies: text: Jú, þarna hafa bara tveir skrifað um sama efnið undir mismunandi nöfnum. Held samt að Öreindahraðallinn í CERN sé betra nafn. --Baldur Blöndal 13. september 2008 kl. 15:39 (UTC)
replies: text: : Þorsteinn Vilhjálmsson talar um sterkeindahraðalinn í grein á Vísindavefnum. Hann er, býst ég við, fróðari en við um þetta efni. Kannski ættum við að fylgja honum í þessu. --Cessator 13. september 2008 kl. 17:03 (UTC)

text: : „Stóri sterkeindahraðallinn“ er réttara nafn. Það eru að mig minnir 6 öreindahraðlar í CERN þannig að það er rangt að kalla þennan nýja hraðal „Öreindahraðallinn í CERN“ því um fleiri hraðla er að ræða á svæðinu. --Sennap 13. september 2008 kl. 18:42 (UTC)

text: :Ég held að Stóri sterkeindahraðallinn sé réttara nafn þar sem hadron þýðist sem sterkeind yfir á Íslensku. Öreindahraðallinn í CERN var heitið sem mbl.is notaði í frétt hjá sér þannig að ég notaði það þegar ég byrjaði á þessari grein..--Jóhann Heiðar Árnason 13. september 2008 kl. 21:28 (UTC)
replies: text: :: "SSH" er mjög góð þýðing á "LHC"! Thvj 15. september 2008 kl. 12:19 (UTC)
replies: text: :::Reyndar, en myndi örugglega flokkast undir frumrannsókn. --Baldur Blöndal 15. september 2008 kl. 13:40 (UTC)
thread_title:  Stóri sterkeindahraðallinn
Spjall:Sveitarstjórnarkosningar á Íslandi 1938

message: Fyrir hvað stendur 5, 1, 9 og 0 í eldri breytingunni? Þetta stendur líklega fyrir fulltrúa, en ég vildi vera viss áður en ég bætti einhverju inn. Væri annars hægt að finna heimild á netinu fyrir þessu? --Baldur Blöndal 17. september 2008 kl. 01:06 (UTC)

message: Þetta eru ekki úrslit sveitarstjórnarkosninga á Íslandi 1930 ef marka má heimildina. Skv. heimildinni eru þetta niðurstöður bæjarstjórnarkosninga í Reykjavík 1938 (reyndar með gríðarlegu ósamræmi milli heimildarinnar og wiki um fylgi þjóðernissinna). Koettur 26. september 2008 kl. 23:00 (UTC)
replies: text: Þetta er líklega villa. --Akigka 26. september 2008 kl. 23:19 (UTC)
thread_title: Eyðing lögð til
Spjall:Íslensk málfræði

message: Smá minnispunktar um íslenska málfræði: 
* Fyrsta málfræðiritgerðin. 
* Fyrsta prentaða málfræðiritið sem út kom um íslensku var Islandica rudimenta (stundum kallað Rudimenta), eftir Runólf Jónsson og kom út 1651. Þetta málfræðiágrip var einnig prentað í Oxford 1689. 
* Fyrsta forníslenska orðabókin var Specimen lexici runici, prentuð 1650. 
* Fyrsta orðabók nútímaíslensku var Lexicon Islandicum, eftir Guðmund Andrésson. --157.157.207.97 17. september 2008 kl. 09:52 (UTC)
replies: text: Búinn að innlima þetta inn í greinina. --Baldur Blöndal 17. september 2008 kl. 11:35 (UTC)
replies: text: :Flott. --157.157.207.97 17. september 2008 kl. 12:21 (UTC)

message: Could anyone help me answering this question on the English Wikipedia? Sorry that I am not able to write Icelandic :) --Oddeivind 30. september 2009 kl. 18:04 (UTC)
replies: text: The answer is on the English page. --Cessator 30. september 2009 kl. 18:23 (UTC)
replies: text: :OK, thanks! I wrote an additional question. It is interesting for me as a Norwegian, as Icelandic is relatively close to how we once spoke in Norway. --Oddeivind 30. september 2009 kl. 20:10 (UTC)
thread_title:  Question from a Norwegian
Spjall:Skandinavía

message: Þann 12. ágúst 2008 var þessari klausu bætt inn í Skandinavíugreinina: "Talið er að orðsifjar orðsins séu norska orðið skodde sem merkir þoka og avia eða aujo sem er norskt að uppruna merkir eyja." Hvaða heimildir eru fyrir þessari skýringu? 
Á norsku Wikipedia er þessi skýring gefin: "Ordet nevnes første gang av den romerske naturvitenskapsmann Plinius den eldre (23-79) i formen Scadinauia; det tydes som en sammensetning av germansk *skadin- (skade, (klippe)skjær) og 'aujō' (ø). Stedsnavnet Skåne (norrønt Skáney), som betegner Skandinavias sydspiss, kommer sannsyligvis av dette *Skadinaujō.
Den greske geograf Ptolemaios skriver om fire øyer ved navn Skandiai i Østersjøen øst for Jylland, tre små og én stor (Fyn, Lolland, Sjælland og Skåne?) Den gotiske historieskriver Jordanes (ca 485-552) forteller at goterne stammet fra øya Scandza, som i den nordlige del midt på sommeren hele døgnet har dagslys og omvendt ved midtvinter hele døgnet har natt. Det er uvisst om Skandia er en forkortelse for *Skadinaujō eller en selvstendig avledning.
I det angelsaksiske Beowulf-kvadet finner vi formen Scedenigge." 
Og enska Wikipedia segir: "Scandinavia and Scania (Skåne) are considered to have the same etymology. Both terms are thought to be derived from the Germanic root *Skaðin-awjō, which appears later in Old English as Scedenig and in Old Norse as Skáney.[22] The earliest identified source for the name Scandinavia is Pliny the Elder's Natural History, dated to the 1st century AD." Masae 23. september 2008 kl. 18:13 (UTC)
replies: text: Þessu hefur verið eytt. Ég setti inn orðsifjar heitisins, að mestu að fyrirmynd sænsku Wikipedia og ensku Wikiorðabókarinnar, og notaði heimildir sem getið er þar. Svona líta þeir hlutar sænsku greinarinnar út í dag:

text: *Namnet Skandinavien delar troligen etymologi med Skåne, och är känt sedan antiken. Båda termerna Skandinavien och Skåne anses härstamma från den germanska roten *Skaðin-awjō, vilken senare dyker upp i fornengelska som Scedenig och i fornnorska som Skáney.

text: *Den äldsta identifierade källan som nämner Skandinavien är Plinius den äldres (23–79 e.Kr.) Naturhistoria, som dateras till första århundradet efter Kristus. Olika referenser till regionen återfinns också i texter av Pytheas, Tacitus, Ptolemaios,[förtydliga], Prokopios och Jordanes. Det antas att den benämning som används av Plinius är av västgermanskt ursprung, och från början avsåg Skåne.

text: *Namnet Skandinavien skulle i så fall betyda ”farlig ö”, vilket anses syfta på förrädiska sandbankar och rev utanför delar av Skåne.

text: Svona eru orðsifjar heitisins Scandinavia á ensku Wikiorðabókinni í dag:

text: *From Latin Scandināvia, from Proto-Germanic *Skaþinawjō ‎(“Scadia island”) (compare Old English Scedenig, Old Norse Skaney 'southern tip of Sweden'), from *-aujo 'island' (compare Old English ī(e)g 'island', Old Norse ey 'island').

text: Og loks orðsifjar heitisins *Skaþinawjō:

text: *From *skaþô ‎(“damage”) +‎ *awjō ‎(“island”). Holtseti (spjall) 8. apríl 2016 kl. 15:27 (UTC)
thread_title:  Orðsifjar
Spjall:Landsbanki Íslands

message: Hér kemur fram að Landsbankinn var stofnaður 18. september 1886 [] en hér 18. september 1885 . Síðari heimildin hlýtur að vera rétt. --157.157.159.91 25. september 2008 kl. 07:06 (UTC)
replies: text: :Þetta má ekki gleymast: Annað dæmi um loðna meðferð Björgvins [G. Sigurðssonar] á sannleikanum er umræða hans um uppgjör peningamarkaðssjóðanna í hruninu 2008. Þá keyptu nýju bankarnir þrír, sem þá voru reknir af hinu opinberu á rústum hinna gömlu, verðlítil skuldabréf úr peningamarkaðssjóðum sínum fyrir rúmlega 80 milljarða króna. Að mestu var um að ræða skuldabréf þekktra íslenskra útrásarfyrirtækja og fóru rúmir 60 milljarðar í að kaupa skuldabréfin frá Landsbankanum. [..]  Björgvin lætur þess ógert að minnast á það í þessu ljósi að Landsbankinn hefur þegar afskrifað meira en 40 milljarða króna vegna þeirra, ESA hefur verið að rannsaka uppkaupin vegna gruns um að þau hafi ekki farið fram á viðskiptalegum forsendum þar sem ljóst var að skuldabréfin væru verðlítil, engin heimild var fyrir þessum uppkaupum í neyðarlögunum og vísað er til þess í rannsóknarskýrslu Alþingis að starfsmönnum Fjármálaeftirlitsins hafi þótt afskipti ráðuneytisins af uppkaupunum vera ,,mjög óeðlileg“, samkvæmt því sem segir í skýrslunni. Björgvin, sem sakaður er um vanrækslu í starfi í skýrslunni, ræðir ekkert um þessi atriði jafnvel þó að þau hafi komið fram og séu aðgengileg öllum á netinu.. sjá hér. Líklega eru til betri heimildir um þetta. --89.160.147.231 20. nóvember 2010 kl. 09:21 (UTC)

message: Þetta er rétt logo fyrir Landsbanka Íslands hf. sbr. vefinn þeirra, lbi.is.
http://www.lbi.is/library/Myndir/header-and-logo/logotest2.png
Ég hef ekki réttindi til að bæta þessu við = einhver til í að bæta þessu við?
replies: text: Búið og gert - :Mynd:Landsbanki Íslands.png.--Snaevar (spjall) 22. maí 2012 kl. 23:41 (UTC)
thread_title:  Þetta er rétt logo 

message: Landsbanki Íslands er endanlega horfinn þar sem þrotabúið skipti um nafn um áramótin og heitir nú LBI hf. Það er spurning hvernig er best að gera þessari sögu allri skil í umfjöllun Wikipediu (það á líka við um hina bankana). Það væri dálítið skrýtið að fjalla um næstum 130 ára sögu þessa fyrirtækis undir nafninu LBI hf. --Bjarki (spjall) 28. janúar 2013 kl. 09:54 (UTC)
replies: text: Ég tel eðlilegast að það sé sér síða um þrotabúið og sögu þess, því að í rauninni er alveg sér saga (fyrirtæki) en aðeins vitna í þá sögu í aðalgreininni. Síðan kæmi nýr kafli um endurreistan Landsbanka, sem nú starfar og þar getur komið fram hver eignarhlutur þrotabúsins er og svo áfram inn í framtíðina (þessu er jú ekki lokið) hvernig saga nýja landsbankans verður. Bragi H (spjall) 28. janúar 2013 kl. 10:00 (UTC)
replies: text: :Er einhver wiki síða til fyrir nýja bankann? Einsiol (spjall) 12. febrúar 2013 kl. 04:06 (UTC)
thread_title:  LBI hf.
Spjall:Sjónvarpsþáttur

message: Afhverju i andskotanum ma tetta ekki vera tarna 217.28.177.57 25. september 2008 kl. 12:16 (UTC)
replies: text: Þetta hefur í raun og veru ekkert að gera þarna. Betra væri að tengja í lista yfir sjónvarpsþætti en ekki búa til tæmandi lista yfir alla (eða eins og í þessu tilviki; einhverja nokkra útvalda) sjónvarpsþætti sem hafa verið gerðir. Þess að auki notum við ekki yfirskriftina „Sjá nánar“ (heldur „Tengt efni“). Svo á ekki að vera stór stafur í „sjónvarpsþáttur“. — Jóna Þórunn 25. september 2008 kl. 12:28 (UTC)

text: Enn fremur er alveg óþarft að hafa bæði „Sjá nánar“ og „Tengt Efni“ og fyrirsagnastigið á fyrirsögninni „Sjá nánar“ (sem átti að heitia „Tengt efni“) var rangt (þ.e. === === í stað == ==). --Cessator 25. september 2008 kl. 13:10 (UTC)

text: Láttu þetta samt ekki aftra þér frá því að búa til lista yfir sjónvarpsþætti. Það er eflaust til slíkur listi á ensku sem þú getur byggt á. --Cessator 25. september 2008 kl. 13:11 (UTC)
replies: text: :Já, :) Við höfum t.d. lista yfir íslenska sjónvarpsþætti og svo er hægt að skoða stafrófsraðaðan lista á ensku WP. — Jóna Þórunn 25. september 2008 kl. 14:46 (UTC)
Spjall:Bankastræti

message: Menningarnótt var endursköpuð þann 12. október 2003 í Reykjavík þar sem Skólavörðustígur mætir Laugavegi og Bankastræti til að geta tekið upp atriði fyrir myndina Dís. - Eru þetta í alvöru þær upplýsingar sem mikilvægar geta talist fyrir Bankastræti? Þetta á vel heima undir Menningarnótt, en ekki hér. Legg til að þetta verði fjarlægt héðan. --89.160.136.166 27. september 2008 kl. 17:13 (UTC)
replies: text: Já, ég er sammála þér. Setti þetta aðalega á greinina til þess að bæta smá kjöti á beinin en þessi grein virðist alveg standa sig vel. --Baldur Blöndal 28. september 2008 kl. 04:51 (UTC)

message: Náði einhver myndum af mótmælunum á Bankastræti? --Baldur Blöndal 4. nóvember 2008 kl. 21:52 (UTC)
thread_title:  Mótmæli 

message: Á þessi listi rétt á sér hér? Berserkur (spjall) 25. mars 2023 kl. 10:23 (UTC)
replies: text: Mér finnst að hann megi alveg missa sín, en það mætti minnast á þær verslanir sem tengt er í í megintexta. --Akigka (spjall) 25. mars 2023 kl. 10:33 (UTC)
thread_title:  Listi yfir verslanir
Spjall:Landspítali

message: Mér finnst að það ætti að færa greinina á Landspítali Háskólasjúkrahús og láta Landspítali tengjast inn á hana frekar en að hafa þetta öfugt eins og það er. Hvað finnst ykkur? - Siggi 27. september 2008 kl. 19:59 (UTC)
replies: text: Ég held að hún sé undir Landspítali því að það er einmitt heitið sem að við notum almennt. Heitir hann nokkuð Landspítali Háskólasjúkrahús? Var nafninu ekki breytt í Landspítali? Getur þú fært einhver sérstök rök fyrir þessu? --Stefán Örvarr Sigmundsson 27. september 2008 kl. 20:21 (UTC)
replies: text: : Já, hann heitir, held ég, Landspítali Háskólasjúkrahús. --Cessator 28. september 2008 kl. 00:51 (UTC)

text: : Hér er reyndar talað einfaldlega um Landspítala. Það er kannski best að láta greinina vera þar sem hún er í ljósi þess. --Cessator 28. september 2008 kl. 00:54 (UTC)
replies: text: :: Hann heitir bara „Landspítali“ en ber eftir sem áður skammstöfunina „LSH“. Það var tilkynnt í frétt á heimasíðu hans þann 5. september í fyrra:
replies: text: ::::Mælst er til þess að í rituðum texta verði farið að skrifa Landspítali (án greinis) og sleppa þar með seinni hlutanum, þ.e. bandstriki og orðinu háskólasjúkrahús. Í ræðu og riti verði orðið háskólasjúkrahús hins vegar notað markvisst til þess að minna á þá mikilvægu háskólastarfsemi sem fram fer á sjúkrahúsinu. Einkennismerki (lógó) Landspítala verði óbreytt, þ.e. að orðið háskólasjúkrahús standi þar áfram með vísan til þess ákvæðis í heilbrigðislögunum að Landspítali sé háskólasjúkrahús. Á sama hátt verði skammstöfun fyrir háskólasjúkrahúsið hér eftir sem hingað til LSH og þannig vísað bæði til heitisins Landspítali og þess að hann sé háskólasjúkrahús. --Vésteinn 28. september 2008 kl. 04:01 (UTC)
Það stendur ekki á svörunum, ég hélt bara í einfeldni minni að þeir sem einhverju ráða á spítalanum vildu hafa þetta eins og ég lagði til.  Svo virðist ekki vera svo ég dreg tillögu mína til baka.  Siggi 28. september 2008 kl. 14:23 (UTC)

text: Þakka þér tillöguna --Jabbi 28. september 2008 kl. 14:35 (UTC)
thread_title:  Nafnið á greininni
Spjall:Skyndiminni

message: Það er spurning hvort að við ættum að skipta um tiltil á greininni. Ég gerði Google-könnun og fékk upp eftirfarandi niðurstöður:
* flýtiminni 1960
* skyndiminni 1260
* biðminni 632
Þetta tel ég leiða í ljós að flýtiminni sé algengasta orðið. --Stefán Örvarr Sigmundsson 28. september 2008 kl. 07:15 (UTC)
replies: text: Google-kannanir eru ekki áreiðanlegar og þótt hún geti kannski gefið vísbendingu þá held ég að munurinn sé ekki nógu afgerandi. Munurinn þarf að vera miklu meiri einmitt af því að Google-kannanir eru óáreiðanlegar. --Cessator 28. september 2008 kl. 15:09 (UTC)
replies: text: :Ég tel bara að Google-kannanir séu með þeim fáu möguleikum sem að við höfum þegar um orða sem eru ekki á allra vörum er að ræða. Annars eru þau öll mikið notuð en ég tel að það hafi einfaldlega verið fyrir tilviljun að greinin lenti á skyndiminni. Maður getur ekki búist við miklum útkomum úr svona óalmennu umræðuefni. Annars skiptir það mig engu máli hvað þessi grein heitir. --Stefán Örvarr Sigmundsson 28. september 2008 kl. 21:00 (UTC)
replies: text: ::Orðabók háskólans hefur ekkert af þessum orðum. Hugtakasafn Þýðingarmiðstöðvar Utanríkisráðuneytisins gefur einungis upp skyndiminni. Aftur á móti talar Hjálmtýr Hafsteinsson, dósent í tölvunarfræði við HÍ, um flýtiminni á Vísindavefnum. Orðaleit í Morgunblaðinu (f. árin 1913-2000) á Tímarit.is gefur 79 niðurstöður fyrir flýtiminni en 109 niðurstöður fyrir skyndiminni (og 25 fyrir biðminni). Leit á sama stað í DV (f. árin 1981-1995) skilaði 14 niðurstöðum fyrir flýtiminni en 16 niðurstöðum fyrir skyndiminni og engri fyrir biðminni. Í Fréttablaðinu 2001-2002 var einu sinni minnst á flýtiminni og einu sinni á skyndiminni en aldrei á biðminni. --Cessator 28. september 2008 kl. 21:21 (UTC)
replies: text: :::Flýtiminni virðist betri íslenska og skilgreinir betur hvert hlutverk þess er, að flýta fyrir. Skyndiminni er eins og að muna allt í einu eitthvað sem maður hafði gleymt, sem væri þá sambærilegt við að lesa af hörðum disk! --Stalfur 29. september 2008 kl. 10:41 (UTC)
replies: text: ::::Ef til vill er það rétt, en sker þó varla úr um málið. Því okkar mat á hvað er og hvað er ekki heppileg orðasmíð ætti ekki að hafa áhrif. En úr því að athuganir á útbreisðlu og notkun gefa ekki heldur afgerandi niðurstöðu er þá ekki einhver virðuleg heimild sem hægt er að fylgja bara í þessu? --Cessator 29. september 2008 kl. 13:42 (UTC)
replies: text: :::::Það er nú svo að málnotkun í tölvusamfélaginu er pínu tvist og bast, það eina sem Tölvuorðasafnið gerði á sínum tíma var að vekja kátínu margra með skrunstikum, sláarbilum og öðru, sum þeirra hafa reyndar fest sig í sessi síðan þá. --Stalfur 29. september 2008 kl. 14:48 (UTC)
thread_title:  Titill
Spjall:Þingholt

message: Þetta er einnig afmarkað af Skólavörðustíg og Baldursgötu á smákafla ekki satt? --Ævar Arnfjörð Bjarmason 29. september 2008 kl. 16:46 (UTC)
replies: text: Mér finnst þetta hálfskrýtin skilgreining - þ.e. að láta Þingholt ná alla leið að Njarðargötu. Hefði haldið að þeim lyki við Baldursgötu. --Akigka 29. september 2008 kl. 21:55 (UTC)
replies: text: : Þegar ég bjó á Skólavörðuholtinu í gamla daga, þá talaði maður aldrei um Njarðargötuna sem hluta Þingholtanna; en samt fannst mér eins og Þingholtin næðu fram yfir Baldursgötuna. --Cessator 30. september 2008 kl. 00:05 (UTC)

message: Nú er talað um Þingholtin. Örsjaldan Þingholtið (alltént samkvæmt tímarit.is). Það er talað um að eitthvað sé svo eða þannig í Þingholtunum, en öllu sjaldnar í þingholtinu. Spurning hvort þessi eintala sé villa, eða hvort hvortveggja sé rétt? Þingholt - er það ekki líka bara fasteignasala? Eða er talað um Þingholt einsog það sé eintöluorð? Hm. Til er Þingholtsstræti - og já þá er gert ráð fyrir að holtið sé í eintölu. Bara að velta þessu fyrir mér. --194.144.0.162 15. janúar 2011 kl. 03:43 (UTC)
replies: text: Held að hvort tveggja sé til (sbr. götuheitið) þótt fleirtalan sé talsvert algengari. Núverandi titill er auðvitað tvíræður, getur verið bæði eintala og fleirtala, svo það kemur ekki að sök. --Cessator 15. janúar 2011 kl. 04:15 (UTC)

text: Það væri gaman ef einhver sem á Indæla Reykjavík. Þingholt og sunnanvert Skólavörðuholt gæti slegið þessu upp. Alltént athugað hvort eitthvað stendur um þetta þar. --194.144.9.87 15. janúar 2011 kl. 04:20 (UTC)
thread_title:  Þingholtin
Spjall:Göngu-Hrólfur

message: Eins og segir í inngangi þá er Rollo best þekktur sem "Göngu-Hrólfur" á íslensku. Ég vil því gjarnan breyta heiti greinarinnar í Göngu-Hrólfur. Thvj 30. september 2008 kl. 19:31 (UTC)

message: Til gamans: Í Gerplu eftir Halldór Laxness stendur í 29. kafla: Í stað þess að láta norrænum mönnum haldast uppi að brytja hér landsfólk um aldur og ævi, þá gáfu sig til margar ágætar konur hérlendar og drógu þetta illþýði í sæíng hjá sér og ólu því valska sonu; brugðu á það ráð jafnt óspjallaðar bændadætur og tignarmeyar sem portkonur og skækjur, svo og ekkjur þeirra bónda er norrænir menn höfðu felda: dofnaði svo morðfýst yður í örmum kvenna vorra. Sjálf gekk Pópa dóttir Karls konúngs í eina sæíng með þeim sjóreyfara og útilegumanni af Noregi er Gaunguhrólfur hefur verið nefndur, og svo var heimskur og huglaus að hann kunni hvorki é þorði hesti að ríða; og kom hún honum til manns og gerði sonu hans og dætur að franseisum. --89.160.147.231 13. október 2010 kl. 22:38 (UTC)
thread_title:  Laxness skrifar Pópa
Spjall:Sagnfræði

message: Er ekki vissara að sagnfræði vísi á sögu? --Jabbi 3. október 2008 kl. 00:43 (UTC)
replies: text: Er sagan það sama og fræðigreiing sem fjallar um hana? --Cessator 3. október 2008 kl. 01:13 (UTC)
replies: text: :Jú, rétt hjá þér, þetta var bara fljótfærni í mér. --Jabbi 3. október 2008 kl. 10:43 (UTC)
thread_title: Tilvísun
Spjall:Laxfoss (Norðurárdal)

message: það þarf að breyta þessu ég skrifaði þessa grein um Laxfoss í borgarfirði ekki í skagafirði, 85.220.104.250 5. október 2008 kl. 13:35 (UTC)
replies: text: Á ekki greinin að vera um Laxffoss sjálfan? - Síðar í greininni má auðvitað nefna bæinn, sem við hann erkenndur ;) Thvj 16. ágúst 2010 kl. 13:35 (UTC)
thread_title:  Vitlaus sýsla
Spjall:Lausafjárkreppan 2007–2008

message: Rétt íslenskt iw fyrir :en:Subprime mortgage crisis væri Undirmálslánakrísan. Sjá umræður í pottinum. --Jabbi 9. október 2008 kl. 17:55 (UTC)
replies: text: Já, er ekki lausafjárkreppan frekar :en:Credit crunch eða :en:Credit squeeze eða :en:Liquidity crisis? --Cessator 9. október 2008 kl. 18:03 (UTC)
replies: text: :Á þessum óvissutímum er verið að debatera hvort ekki eigi að sameina :en:Financial crisis of 2007–2008 við :en:Economic crisis of 2008 eins og Baldur bendir á. En svo er líka um að ræða :en:January 2008 stock market volatility, :en:Global financial crisis of September-October, 2008 þannig að ekkert eitt er réttara í þessum efnum en annað að svo komnu máli að mér sýnist. Skilji ég rétt nota Bretarnir töluvert :en:Credit crunch, eða í öllu falli eru þetta sona frasar sem notaðir eru í orðræðu frekar en eitthvert konkret hugtak. Eða þannig skil ég þetta. Ég legg til að við söltum bara að finna iw og byggjum upp eigin grein, sem sameinar það besta úr öllu þessu mauki. --Jabbi 9. október 2008 kl. 18:18 (UTC)
thread_title: Rangt IW
Spjall:Íslenska útrásin

message: Ég er ekki viss um að hugtakið „íslenska útrásin“ geti gert tilkall til sérstakrar umfjöllunar nema það sé skilgreint nokkuð nákvæmlega og vísað sé til beinna tilvitnana....  Sagt er að „[segja megi] að hafi hafist nálægt aldamótunum 2000 og kann að hafa lokið í lok september eða byrjun október 2008.“ Segir hver? Hægt er að byggja á þessu rugli sem forseti okkar bullaði í Bretum um árið --Jabbi 17. október 2008 kl. 16:28 (UTC)
replies: text: Sammála Jabba um að greinin sé frumrannsókn frá upphafi til enda og eigi því ekki heima á Wikipediu. Við skulum láta sagnfræðinga næstu ára um að skilgreina hugtakið með aðferðum sagnfræðinnar! Thvj 17. október 2008 kl. 19:57 (UTC)
replies: text: :Uh.. frumrannsókn er nú kannski fulldjúpt í árina tekið, er það ekki? Mér finnst það alveg duga til að réttlæta grein með þessu heiti, að útrásin hefur verið svo mikið í umræðunni sem slík, þ.e. undir þessu heiti. Það er alveg hægt að finna urmul dæma um notkun hugtaksins. --Vésteinn 17. október 2008 kl. 20:41 (UTC)
replies: text: :: Útrásin og útraśarvíkingar eru svo sannarlega hugtök sem notuð eru í íslensku samfélagi. Ef fólk finnur einhverjar heimildir eða nær að orða þetta betur þá finnst mér þessi grein svo sannarlega eiga það skilið að vera hérna. --Baldur Blöndal 17. október 2008 kl. 21:40 (UTC)

text: : Ef ekki finnast heimildir er um frumrannsókn að ræaða. - Sorrý :( Thvj 17. október 2008 kl. 22:31 (UTC)
replies: text: :: „Íslenska útrásin að stöðvast?“ (mbl.is), „Íslenska útrásin“ (fyrirl. á vegum FVH), „Íslenska útrásin fjarar út“ (ruv.is), „"Þetta er ekki þér að kenna, Jón Trausti!"“ (DV (orðanotkun: íslenska útrásin; útrásarvíkingar)), „Silfur Egils“ (visir.is (orðanotkun)), „Óforsjálni og heimskreppa“ (visir.is (orðanotkun)) o.s.frv. Það má eflaust finna margt fleira á netinu og eins í blöðunum og í sjónvarpsefni. --Cessator 17. október 2008 kl. 23:14 (UTC)
replies: text: ::: Flott, þá er bara að vísa í þetta --Jabbi 17. október 2008 kl. 23:25 (UTC)
replies: text: :::: Einmitt, leggjast í smá heimildavinnu og reyna að finna út hvað átt er við með orðinu ;o) Thvj 17. október 2008 kl. 23:53 (UTC)
replies: text: ::::: Þetta lyktar óþægliega mikið eins og frumrannsókn. Ég held ég segi eyða. --Stefán Örvarr Sigmundsson 18. október 2008 kl. 00:01 (UTC)
replies: text: ::::::Þetta er nú tiltölulega afmarkað hugtak eins og það er notað í fjölmiðlum. Á við umsvif íslenskra fyrirtækja í útlöndum sirka síðustu þrjú árin eða svo. Það er vel hægt að skrifa grein um þetta sem byggist á samtímaheimildum án þess að það séu frumrannsóknir. --Bjarki 18. október 2008 kl. 00:26 (UTC)
thread_title: Frumrannsóknir